**NOTĂ INFORMATIVĂ**

Proiectul Ordinului Ministerului Finanțelor, prin care se operează modificări la Ordinul ministierului nr.58 din 28 aprilie 2015 ”Cu privire la aprobarea formularului Declaraţiei TBDSA 15 și a Instrucţiunii de completare este elaborat în temeiul modificărilor operate în articolul 1251 din Codul fiscal prin Legea pentru modificarea unor acte normative nr.356/2022.

Astfel, ca rezultat al modificărilor operate în art.1251 din Codul fiscal, în categoria subiecților care urmează să recalculeze accizele pentru băuturile alcoolice și articolele din tutun aflate în stoc, la care se modifică cotele accizelor, au fost incluși producătorii mărfurilor accizabile și comercianții cu ridicata a mărfurilor respective, care înregistrează stoc de astfel de mărfuri pentru care acciza a fost calculate la cote de pînă la modificare.

În acest sens, prin proiectul ordinului se operează modificări care specifică subiecții care au obligația depunerii declarației și achitării accizelor reieșind din diferența de cote aferente mărfurilor specificate la art. 1251 din Codul fiscal.

În cazul în care mărfurile supuse accizelor, ce se atribuie la poziţiile tarifare, menţionate la articolul 1251 din Codul fiscal, pentru care la momentul importului de către importator sau scoaterii din antrepozitul fiscal de către producător au fost aplicate accizele la cota de pînă la modificarea lor, și au fost eliberate în perioada de pînă la inventariere de către importator, producător, comerciant cu ridicata altor persoane, iar ulterior mărfurile se restituie acestora în termen de 30 de zile începînd cu data modificării cotelor accizelor, acestea urmează a fi supuse inventarierii, calculării şi achitării accizelor aferente, conform procedurii prevăzute de prezenta instrucţiune

Este de menționat, că reieșind din prevederile proiectului ordinului, precum și a art.1251 din Codul fiscal, obligația declarării și achitării accizelor de către importatori, producători și comercianții cu ridicata survine pentru stocurile de mărfuri, menționate la articolul în cauză, constatate în urma inventarierii care se efectuează în termen de 30 de zile de la data modificării cotelor.

Modificările la ordinul Ministerului Finanțelor urmează a fi aplicabile la perfectarea Declaraţiilor privind suma accizelor calculate la stocul de mărfuri supuse accizelor, atribuite la poziţiile tarifare, menţionate la articolul 1251 din Codul fiscal pentru perioadele fiscale începînd cu luna ianuarie 2023.